CELEX: 51998PC0093
Language: el
Date: 1998-02-24
Title: Πρόταση απόφασης του Συμβουλίου όσον αφορά τη θέση της Κοινότητας στο πλαίσιο του Συμβουλίου Σύνδεσης σχετικά με τη συμμετοχή της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης

Avis juridique important

|

51998PC0093

Πρόταση απόφασης του Συμβουλίου όσον αφορά τη θέση της Κοινότητας στο πλαίσιο του Συμβουλίου Σύνδεσης σχετικά με τη συμμετοχή της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης  /* COM/98/0093 τελικό - CNS 98/0067 */  

Επίσημη Εφημερίδα αριθ. C 116 της 16/04/1998 σ. 0021

Πρόταση απόφασης του Συμβουλίου όσον αφορά τη θέση της Κοινότητας στο πλαίσιο του συμβουλίου σύνδεσης σχετικά με τη συμμετοχή της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (98/C 116/11) COM(98) 93 τελικό - 98/0067(CNS)(Υποβλήθηκε από την Επιτροπή στις 24 Φεβρουαρίου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127, σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι το πρόσθετο πρωτόκολλο της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, συνήφθη με απόφαση του Συμβουλίου και της Επιτροπής στις 4 Δεκεμβρίου 1995 7ότι σύμφωνα με το άρθρο 1 του πρόσθετου πρωτοκόλλου, η Τσεχική Δημοκρατία δύναται να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις, ιδίως στους τομείς της κατάρτισης, της νεολαίας και της εκπαίδευσης και, σύμφωνα με το άρθρο 2, το συμβούλιο σύνδεσης αποφασίζει τους όρους και τις προϋποθέσεις της συμμετοχής της Τσεχικής Δημοκρατίας στις δραστηριότητες που αναφέρονται στο άρθρο 1 7ότι η απόφαση 94/819/ΕΚ του Συμβουλίου, της 6ης Δεκεμβρίου 1994, για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση (1) (εφεξής καλούμενου «Leonardo da Vinci»), και ιδίως το άρθρο 9 παράγραφος 1, η απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, για την έγκριση της τρίτης φάσης του προγράμματος «Νεολαία για την Ευρώπη» (2) και ιδίως το άρθρο 7 παράγραφος 4 και η απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, για τη θέσπιση του προγράμματος κοινοτικής δράσης στον τομέα της εκπαίδευσης (3) (εφεξής καλούμενου «Σωκράτης»), και ιδίως το άρθρο 7 παράγραφος 3, προβλέπουν ότι επιτρέπεται η συμμετοχή στα εν λόγω προγράμματα των συνδεδεμένων χωρών της Κεντρικής Ευρώπης σύμφωνα με τους όρους που καθορίζονται στα πρόσθετα πρωτόκολλα των συμφωνιών σύνδεσης για τη συμμετοχή σε κοινοτικά προγράμματα 7ότι η απόφαση του συμβουλίου σύνδεσης ΕΚ-Τσεχικής Δμοκρατίας, της 30ής Σεπτεμβρίου 1997 (4) καθορίζει τους όρους και τις προϋποθέσεις της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης,ΑΠΟΦΑΣΙΖΕΙ:Η θέση την οποία θα λάβει η Κοινότητα στο πλαίσιο του συμβουλίου σύνδεσης που θεσπίστηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά τη συμμετοχή της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης, αρχής γενομένης από το 1998, βασίζεται στο συνημμένο σχέδιο απόφασης του συμβουλίου σύνδεσης.(1) ΕΕ L 340 της 29.12.1994.(2) ΕΕ L 87 της 20.4.1995.(3) ΕΕ L 87 της 20.4.1995.(4) ΕΕ L 277 της 10.10.1997.Σχέδιο απόφασης του συμβουλίου σύνδεσης ΕΚ-Τσεχικής Δημοκρατίας, για την τροποποίηση της απόφασης αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997, για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (1),το πρόσθετο πρωτόκολλο της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με τη συμμετοχή της Τσεχικής Δημοκρατίας σε κοινοτικά προγράμματα, και ιδίως τα άρθρα 1 και 2 (2),την απόφαση αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997, για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (3),Εκτιμώντας:ότι σύμφωνα με το άρθρο 1 του πρόσθετου πρωτοκόλλου, η Τσεχική Δημοκρατία δύναται να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις, ιδίως στους τομείς της κατάρτισης, της νεολαίας και της εκπαίδευσης 7ότι σύμφωνα με το άρθρο 2 του πρόσθετου πρωτοκόλλου, το συμβούλιο σύνδεσης αποφασίζει τους όρους και τις προϋποθέσεις της συμμετοχής της Τσεχικής Δημοκρατίας στις δραστηριότητες που αναφέρονται στο άρθρο 1 7ότι είναι αναγκαία η προσαρμογή των διατάξεων σχετικά με τη χρηματοδοτική συνεισφορά της Τσεχικής Δημοκρατίας όπως καθορίζεται στο παράρτημα Ι σημείο 5 και στο παράρτημα ΙΙ σημείο 7 της απόφασης αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997, για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης,ΑΠΟΦΑΣΙΖΕΙ:Άρθρο 1 Η απόφαση αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997, για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στος τομείς της κατάρτισης, της νεολαίας και της εκπαίδευσης τροποποιείται ως εξής:Η παράγραφος 7 του παραρτήματος ΙΙ αντικαθίσταται από το ακόλουθο κείμενο:«7. Η Τσεχική Δημοκρατία καταβάλλει το συμπληρωματικό διοικητικό κόστος που αναφέρεται στις παραγράφους 3, 4 και 5 από τον εθνικό της προϋπολογισμό.Η Τσεχική Δημοκρατία καταβάλλει επίσης από τον εθνικό της προϋπολογισμό 50 % του υπόλοιπου της ετήσιας συνεισφοράς της στο πρόγραμμα "Leonardo da Vinci", που αναφέρεται στην παράγραφο 3, και 67 % του υπόλοιπου της ετήσιας συνεισφοράς της στα προγράμματα "Σωκράτης" και "Νεολαία για την Ευρώπη", που αναφέρονται στις παραγράφους 4 και 5.Με την επιφύλαξη εφαρμογής των συνήθων διαδικασιών Phare, το υπόλοιπο 50 % για το πρόγραμμα "Leonardo da Vinci" και το υπόλοιπο 33 % για τα προγράμματα "Σωκράτης" και "Νεολαία για την Ευρώπη" καταβάλλονται από το ετήσιο εθνικό ενδεικτικό πρόγραμμα Phare της Τσεχικής Δημοκρατίας.»Άρθρο 2 Η παρούσα απόφαση ισχύει για την περίοδο διάρκειας των προγραμμάτων «Leonardo da Vinci», «Σωκράτης» και «Νεολαία για την Ευρώπη» (μέχρι τις 31 Δεκεμβρίου 1999).Άρθρο 3 Η παρούσα απόφαση αρχίζει να ισχύει την πρώτη ημέρα του μηνός μετά την έκδοσή της από το Συμβούλιο Σύνδεσης.(1) ΕΕ L 347 της 31.12.1993.(2) ΕΕ L 317 της 30.12.1995.(3) ΕΕ L 277 της 10.10.1997.